stanford-oval/wikipedia huggingface dataset:
קומיוניטי
רשימת סרטים, סדרות ותופעות אמיתיות שזכו למחווה בסדרה

בפרק הפיינטבול הראשון בסוף העונה הראשונה, דמותו של צ'אנג מחקה את דמותו של פני צלקת.
חלקו הראשון של קרב הפיינטבול השני מבוסס על מערבוני ספגטי.
חלקו השני של קרב הפיינטבול השני מבוסס על מלחמת הכוכבים.
בפלשבק בסוף העונה השלישית, המכללה קיימה קרב פיינטבול בסגנון סרטי פילם נואר.
השיר "Daybreak" של הזמר מייקל האגינס מושמע בחלק מהפרקים בסדרה.
באחד הפרקים בעונה הראשונה, החבורה מלמדת את עאבד כיצד להתחיל עם נשים. עאבד בתגובה מנסה לחקות את דון דרייפר מהסדרה "מד מן" ומנסה לפתות את אנני (במציאות, אליסון ברי השתתפה בסדרה "מד מן").
הפרק "G.I. Jeff" בעונה החמישית הוא מחווה לסדרת האנימציה "כוח המחץ".
פרק ליל כל הקדושים בעונה השלישית מהווה פארודיה על מספר סרטי אימה מפורסמים כגון "יום שישי ה-13" ו-"הנדל האנושי".
אחד הפרקים בעונה הראשונה, בו קבוצת הלימוד הופכת למעין "משפחת פשע" במטרה להשתלט על נגיסי העוף בקיפטריה הוא פארודיה על סרט המאפיה "החבר'ה הטובים".
את שני פרקי הפיינטבול ופרקים נוספים בסדרה ביימו האחים רוסו, שבהמשך ביימו את חלק מסרטי היקום הקולנועי של מארוול.
פרק הפיינטבול בעונה השישית מהווה אזכור לסרטי ריגול. באחד הרגעים בפרק, הדיקן נלחם נגד קבוצת אנשים בתוך מעלית כאזכור לסרט "קפטן אמריקה: חייל החורף".
פרק חג המולד בעונה השנייה נעשה כולו באנימציית "סטופ מושן".
פרק יום ההולדת של עאבד בעונה השנייה הוא מחווה לסרטים "ספרות זולה" ו-"ארוחת הערב שלי עם אנדרה". באותו הפרק, דמותו של עאבד סיפרה שהיא השתתפה בתור ניצבת בסדרה "קוגר טאון". במציאות, השחקן דני פודי אכן גילם ניצב באחד הפרקים בסדרה "קוגר טאון".
עאבד וטרוי הם מעריצים מושבעים של הסדרה "מפקח הזמן-חלל" המהווה פארודיה על הסדרה "דוקטור הו".
דמותו של פירס היא חלק מכת המהווה פארודיה בחלקה על הסיינטולוגיה.
בעונה השלישית אחד הפרקים היווה מחווה לסדרה "חוק וסדר". בנוסף, דיק וולף (יוצר הסדרה "חוק וסדר") סייע ביצירת הפרק.
הפרק "מוזיקת חג אזורית" מהעונה השלישית הוא פרק מוזיקלי המהווה פארודיה על הסדרה "Glee".
אחד הפרקים בסדרה בו עאבד מתחפש לבאטמן ומנסה לגלות מי ניפץ לו את ה-DVD של הסרט "האביר האפל" מהווה מחווה לסרט "האביר האפל".
בפרק הראשון בעונה החמישית, עאבד משווה את תחילת השנה החדשה במכללה לעונה התשיעית של הסדרה סקראבס. במציאות, השחקן דייב פרנקו (בעלה של אליסון ברי) מגלם את אחת הדמויות בסדרה. נוסף על כך, עאבד מציין את זאק בראף ומסביר כי הוא השתתף במספר פרקים מוגבל, וטרוי מגיב בכעס ואכזבה. זהו אזכור לעזיבה של דונלד גלובר באותה עונה מספר פרקים לאחר מכן.
באחד הפרקים בעונה הראשונה, עאבד וטרוי שרים לעכבר מעבדה בשם פייבל את השיר "Somewhere out there" מסרט האנימציה "פייבל והחלום האמריקאי" של סטיבן ספילברג.
בעונה הרביעית, הסדרה עשתה פרק בנושא חג ההודיה שבו חלק מהחבורה לכודה בבית של שירלי. הפרק הוא מחווה לסרט "חומות של תקווה" ולסדרה "נמלטים".
באחד הפרקים בעונה הרביעית, חברי הקבוצה מספרים על טיול בכדור פורח שחוו בעזרת בובות. הפרק הוא מחווה לחבובות.
הפרק "אנטומיה אנושית בסיסית" בעונה הרביעית הוא מחווה לסרט "שישי הפוך".
הפקה

דן הרמון, יוצר הסדרה, ביסס את "קומיוניטי" על החוויות האמיתיות שלו בזמן שניסה להציל את הקשר עם החברה שהייתה לו באותו זמן. הוא נרשם למכללה הקהילתית "גלנדייל" שבלוס אנג'לס (בסדרה המכללה נקראת "גרינדייל"), בה למד ספרדית יחד איתה. הרמון הצטרף לקבוצת למידה ומבלי שהתכוון הפך הקשר עמם לקרוב מאוד. הרמון ביסס את הדמות הראשית בסדרה, ג'ף וינגר, על עצמו. שניהם היו מרוכזים בעצמם עד שהבינו את חשיבות הקשר עם אנשים אחרים. במהלך הצילומים לסדרה, השחקנים ובעיקר צ'בי צ'ייס אלתרו באופן חופשי. לגבי צ'ייס, אמר הרמון שהוא "נוטה להמציא משפטים שאתה יכול לסיים איתם סצנה לפעמים."
יוצר הסדרה, דן הרמון, היה המפיק האחראי של הסדרה למשך שלוש העונות הראשונות, אך פוטר לפני תחילת הפקת העונה הרביעית והוחלף בתסריטאים דוויד גואראסיו ומוזס פורט. במהלך הפקת העונה הרביעית עזב השחקן צ'בי צ'ייס את הסדרה, עקב בעיות עם הפקת הסדרה והאופן שבו התפתחה דמותו בסדרה, עקב הביקורות על איכות העונה הרביעית, הכותבים החליטו לכנות את המאורעות בשנה זו כ-Gas Leak Year, כלומר - דליפת גז "מסתורית" שהובילה לירידה המדוברת. הרמון חזר להפקת העונה החמישית (במהלכה דונלד גלובר עזב את הסדרה על מנת להתמקד בקריירת המוזיקה שלו), ואחריה NBC ביטלה את הסדרה, אך שירות הסטרימינג של יאהו, Yahoo! Screen, חידש את התוכנית ובו שודרה העונה השישית והאחרונה של הסדרה, שהסתיימה ב-2 ביוני 2015.
פרקים > עונה 1

| מספר פרק | מספר פרק בעונה | שם הפרק | בימוי | תסריט | שידור מקורי |
| --- | --- | --- | --- | --- | --- |
| 1 | 1 | פיילוט | האחים רוסו | דן הרמון | 17 בספטמבר 2009 |
| 2 | 2 | ספרדית למתחילים | ג'ו רוסו | דן הרמון | 24 בספטמבר 2009 |
| 3 | 3 | מבוא לקולנוע | אנתוני רוסו | טים הוברט וג'ון פולאק | 1 באוקטובר 2009 |
| 4 | 4 | פסיכולוגיה חברתית | אנתוני רוסו | ליז קאקובסקי | 8 באוקטובר 2009 |
| 5 | 5 | משפט פלילי למתקדמים | ג'ו רוסו | אנדרו גייסט | 15 באוקטובר 2009 |
| 6 | 6 | פוטבול, פמיניזם ואתה | ג'ו רוסו | הילרי ווינסטון | 22 באוקטובר 2009 |
| 7 | 7 | מבוא לסטטיסטיקה | ג'סטין לין | טים הוברט וג'ון פולאק | 29 באוקטובר 2009 |
| 8 | 8 | כלכלת בית | אנתוני רוסו | לורן פומרנץ | 5 בנובמבר 2009 |
| 9 | 9 | דיבייט למתחילים | ג'ו רוסו | טים הוברט | 12 בנובמבר 2009 |
| 10 | 10 | מדעי הסביבה | סת' גורדון | זאק פייז | 19 בנובמבר 2009 |
| 11 | 11 | הפוליטיקה של מיניות האדם | אנתוני רוסו | הילרי וינסטון | 3 בדצמבר 2009 |
| 12 | 12 | דת השוואתית | אדם דיווידסון | ליז קאקובסקי | 10 בדצמבר 2009 |
| 13 | 13 | עיתונאות חוקרת | ג'ו רוסו | טים הוברט וג'ון פולאק | 14 בינואר 2010 |
| 14 | 14 | ריקוד מודרני | ג'סטין לין | לורן פומרנץ | 21 בינואר 2010 |
| 15 | 15 | התבטאות רומנטית | ג'ו רוסו | אנדרו גייסט | 4 בפברואר 2010 |
| 16 | 16 | לימודי התקשורת | אדם דיווידסון | כריס מק'קנה | 11 בפברואר 2010 |
| 17 | 17 | חינוך גופני | אנתוני רוסו | ג'סי מילר | 4 במרץ 2010 |
| 18 | 18 | חקר יוחסין למתחילים | קן וויטינגהאם | קארי דורנטו | 11 במרץ 2010 |
| 19 | 19 | קדרות למתחילים | אנתוני רוסו | הילרי וינסטון | 18 במרץ 2010 |
| 20 | 20 | מדעי האשליה | אדם דיווידסון | זאק פייז | 25 במרץ 2010 |
| 21 | 21 | אצבעות-עוף בראי התקופה | טריסטם שפירו | אמילי קיוטלר וקארי דורנטו | 22 באפריל 2010 |
| 22 | 22 | אומנות השיחה | אדם דיווידסון | כריס מק'קנה | 29 באפריל 2010 |
| 23 | 23 | לוחמה מודרנית | ג'סטין לין | אמילי קיוטלר | 6 במאי 2010 |
| 24 | 24 | אנגלית כשפה שנייה | גייל מנקוסו | טים הוברט | 13 במאי 2010 |
| 25 | 25 | שובו של משולש פסקל | ג'ו רוסו | הילרי וינסטון | 20 במאי 2010 |
פרקים > עונה 2

| מספר פרק | מספר פרק בעונה | שם הפרק | בימוי | תסריט | שידור מקורי |
| --- | --- | --- | --- | --- | --- |
| 26 | 1 | אנתרופולוגיה למתחילים | ג'ו רוסו | כריס מק'קנה | 23 בספטמבר 2010 |
| 27 | 2 | סגירת חשבונות למתקדמים | ג'ו רוסו | אמילי קיוטלר | 30 בספטמבר 2010 |
| 28 | 3 | הפסיכולוגיה של השחרור | אנתוני רוסו | הילרי וינסטון | 7 באוקטובר 2010 |
| 29 | 4 | יסודות מדע הטילים | אנתוני רוסו | אנדי בוברו | 14 באוקטובר 2010 |
| 30 | 5 | מיתוסים משיחיים ואנשים עתיקים | טריסטרם שפירו | אנדרו גייסט | 21 באוקטובר 2010 |
| 31 | 6 | אפידמיולוגיה | אנתוני המינגוויי | קארי דורנטו | 28 באוקטובר 2010 |
| 32 | 7 | אווירודינמיקה של המגדר | טריסטרם שפירו | אדם קאונטי | 4 בנובמבר 2010 |
| 33 | 8 | קליגרפיה שיתופית | ג'ו רוסו | מייגן גנז | 11 בנובמבר 2010 |
| 34 | 9 | תיאוריות קשר ועיצוב פנים | אדם דווידסון | כריס מק'קנה | 18 בנובמבר 2010 |
| 35 | 10 | מיקסולוג מוסמך | ג'יי צ'נדרסקהאר | אנדי בוברו | 2 בדצמבר 2010 |
| 36 | 11 | חג המולד הבלתי נשלט של עאבד | דיוק ג'ונסון | דינו סטמטופולוס ודן הרמון | 9 בדצמבר 2010 |
| 37 | 12 | לימודי האוכלוסייה האסייתית | אנתוני רוסו | אמילי קיוטלר | 20 בינואר 2011 |
| 38 | 13 | הפרמקולוגיה של סלבריטאים | פרד גוס | הילרי וינסטון | 27 בינואר 2011 |
| 39 | 14 | מבוכים ודרקונים למתקדמים | ג'ו רוסו | אנדרו גייסט | 3 בפברואר 2011 |
| 40 | 15 | רומנטיקה בראשית המאה ה-21 | סטיבן ספרנג | קארי דורנטו | 10 בפברואר 2011 |
| 41 | 16 | עשיית סרטים דוקומנטריים | ג'ו רוסו | מייגן גנז | 17 בפברואר 2011 |
| 42 | 17 | מבוא למדע פוליטי | ג'יי צ'נדרסקהאר | אדם קאונטי | 24 בפברואר 2011 |
| 43 | 18 | דיני משמורת ודיפלומטיה מזרח אירופית | אנתוני רוסו | אנדי בוברו | 17 במרץ 2011 |
| 44 | 19 | לימודי ביקורת סרטים | ריצ'רד איודה | סונה פאנוס | 24 במרץ 2011 |
| 45 | 20 | טעימות יין תחרותיות | ג'ו רוסו | אמילי קיוטלר | 14 באפריל 2011 |
| 46 | 21 | פרדיגמות של זיכרון אנושי | טריסטם שפירו | כריס מק'קנה | 21 באפריל 2011 |
| 47 | 22 | אנתרופולוגיה מעשית ואמנות הבישול | ג'יי צ'נדרסקהאר | קארי דורנטו | 28 באפריל 2011 |
| 48 | 23 | בעבור חופן פיינטבול | ג'ו רוסו | אנדרו גייסט | 5 במאי 2011 |
| 49 | 24 | בעבור חופן נוסף של פיינטבול | ג'ו רוסו | הילרי וינסטון | 12 במאי 2011 |
הערות שוליים

↑  עידו ישעיהו‏, שש עונות וסרט: "קומיוניטי" חוזרת עם הבשורה שכולם חיכו לה, באתר וואלה, 30 בספטמבר 2022
↑  Community (2020-05-18), The Cast of Community Reunites for Table Read #stayhome #withme, נבדק ב-2024-11-12
↑  גלובר קיבל קרדיט כשחקן ראשי בעונה 5 רק בחמשת הפרקים הראשונים שלה, אחריהם עזב את הסדרה.
↑  Community Why Yvette Nicole Brown’s Shirley Left After Season 5, pokemonwe.com, ‏2022-09-17 (באנגלית אמריקאית)
↑  Ashcz, I never noticed what happened to Troy and Levar Burton before, r/community, ‏2015-03-27
↑  Mike Shutt, Why Community Star Jim Rash Loved Wearing Dean Pelton's Ridiculous Costumes, /Film, ‏2022-06-03 (באנגלית אמריקאית)
↑  Michael Boyle, What Happened To Professor Duncan On Community?, /Film, ‏2022-08-17 (באנגלית אמריקאית)
↑  "Michelle Slater". Community Wiki (באנגלית). נבדק ב-2022-12-26.
↑  Buzz Hickey, Community Wiki (באנגלית)
↑  Debra Chambers, Community Wiki (באנגלית)
↑  Elroy Patashnik, Community Wiki (באנגלית)
↑  Andre Bennett, Community Wiki (באנגלית)
↑  The Russo Brothers "Community" Watchlist, IMDb
↑  צ'בי צ'ייס עוזב את "קומיוניטי", באתר ynet, 22 בנובמבר 2012
↑  יוצר "קומיוניטי" דן הרמון חוזר לעונה החמישית, באתר ynet, 1 ביוני 2013
↑  Michael Ausiello, Michael Ausiello, Community Season 5: Donald Glover Not Returning Full Time -- Who's Gonna Tell Abed?, TVLine, ‏2013-07-08 (באנגלית)
↑  קומיוניטי חוזרת לחיים: עונה 6 תעלה ביאהו, באתר ynet, 1 ביולי 2014
משמאל לימין: דונלד גלובר, דני פודי, גיליאן ג'ייקובס וצ'בי צ'ייס בפאנל של קומיוניטי בקומיק-קון, סן דייגו, יולי 2010
קבינדה

קבינדה (בקונגו: Cabinda) היא מובלעת חיצונית של אנגולה, במעמד של פרובינציה, הגובלת ברפובליקה הדמוקרטית של קונגו (לשעבר זאיר), בקונגו ובאוקיינוס האטלנטי. רצועת חוף צרה מפרידה בין קבינדה לחלק המרכזי של אנגולה. עיר הבירה נקראת אף היא קבינדה.
שטחה של קבינדה הוא 7,270 קמ"ר. אוכלוסייתה הייתה 716,076 בשנת 2014. כשליש מן התושבים בקבינדה הם פליטים מן הרפובליקה הדמוקרטית של קונגו. לצד עצים, קפה, קקאו, גומי ושמן דקלים, מפיקה קבינדה 700,000 חביות נפט ליום, כמות המהווה את רוב תפוקת הנפט של אנגולה.
היסטוריה

בתקופה הפרה-קולוניאלית, שלטו בשטח קבינדה של היום הממלכות האפריקניות נ'גויו, לאונגו וקאקונגו. הנוכחות הפורטוגזית באזור החלה במאה ה-15 על ידי משלחות מחקר, סוחרים ומיסיונרים, ובהמשך הוקמו תחנות למסחר ולעיבוד שמן דקלים גם על ידי ההולנדים והבריטים, שהתחרו על השפעה באזור. הממלכות המקומיות נעשו מרכזים לסחר עבדים, ששולחו לאמריקה דרך נמל קבינדה. במאה ה-19 קרסו הממלכות המקומיות, בין היתר עקב הפסקת סחר העבדים עם אמריקה, ובחוזה סימוּלָמבּוּקוֹ שנחתם בשנת 1885 בין פורטוגל לנסיכים מממלכת נ'גויו, הפכה קבינדה לפרוטקטורט פורטוגזי. תחילה היווה נהר הקונגו גבול טבעי בין קבינדה לאנגולה, שהייתה מושבה פורטוגזית מאז המאה ה-17, ואולם בוועידת ברלין שנערכה באותה שנה הסכימו הפורטוגזים למסור את האזור שמצפון לשפך הקונגו למדינת קונגו החופשית (הרפובליקה הדמוקרטית של קונגו של ימינו), שהייתה נחלה פרטית של לאופולד השני מלך בלגיה, כדי לאפשר לה גישה לאוקיינוס האטלנטי. כך נוצר הנתק הגאוגרפי שהפך את קבינדה למובלעת אנגולית חיצונית ללא קשר יבשתי עם אנגולה.
ב-1975 יצאה פורטוגל ממושבותיה באפריקה, ואנגולה שזכתה בעצמאות התמזגה עם קבינדה במסגרת חוזה אָלבוֹר, שנדחה על ידי כל הארגונים הפוליטיים בקבינדה. ארגונים בדלניים בקבינדה שוללים את תוקפו של ההסכם הקושר את קבינדה לאנגולה, והם יצאו למאבק אלים ממושך בממשלה האנגולית, שהתנהל במקביל למלחמת האזרחים באנגולה. במשך שני עשורים זכו הקבינדים לתמיכת ממשלת זאיר במאבקם.
מלחמת האזרחים באנגולה הסתיימה ב-2002, אך בקבינדה עדיין נמשך הסכסוך לאחר מכן. ב-2002–2003 ניהל צבא אנגולה מתקפה מוצלחת נגד הבדלנים, שכוחותיהם התמוטטו כמעט לגמרי והוגבלו לפעילות גרילה מצומצמת ממעמקי יער הגשם. ביולי 2006 נחתם הסכם שלום בין הממשלה לבין החזית לשחרור מובלעת קבינדה (FLEC) ארגון הגג של הבדלנים הקבינדים. על-פי ההסכם ניתן לחבל "מעמד מיוחד" בתוך אנגולה בעלת המבנה הריכוזי. חלק ממנהיגי FLEC שוללים את תוקפו של ההסכם ועומדים על דרישתם לעצמאות מלאה לחבל.
קליפורניה דרימס

| --- | --- |

 סוגה:  קומדיית מצבים
 יוצרים:  ברט דואי   רונלד ב. סולומון
 שחקנים:  ברנט גור   היידי נואל לנהארט   קלי פיקארד   מייקל קייד   וויליאם ג'יימס ג'ונס   ג'יי אנטוני פרנק   ג'ני קוואן   אהרון ג'קסון   דיאנה אוריב
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  קליפורניה 
 מספר עונות:  5
 מספר פרקים:  78
 הפקה
 מפיקים בפועל:  Peter Engel 
 הפצה:  NBCUniversal הפקות 
 טכניקת צילום:  מערך מרובה מצלמות 
 אורך פרק:  22-24 דקות
 שידור
 רשת שידור:  NBC
 תקופת שידור מקורית:  10 באוקטובר 1992 – 14 בדצמבר 1996
 קישורים חיצוניים
 דף התוכנית ב-IMDb
 
קליפורניה דרימס (באנגלית: California Dreams, בתרגום חופשי: "חלומות קליפורניה") היא סדרה קומדיית מצבים אמריקאית ששודרה ברשת NBC ברצועת הצעירים T-NBC בין השנים 1992–1996. היא מספרת על שבעה תלמידי תיכון שמקימים להקה בשם "קליפורניה דרימס" ומנסים להתמודד עם בעיות של תיכון. הסדרה ידועה בשל שימוש אלמנטים מסדרת נעורים המצליחה "הצלצול הגואל" שגם שודרה באותה הרשת ובאותה תקופה.
הסדרה התחילה בתור קומדיה משפחתית, התמקדה על המשפחת גרייסון, אבל המפיקים לא התרשמו וחששו שזה יפגע באחוזי הצפייה במיוחד לנוער. לאחר תום העונה הראשונה, שלוש הדמויות (סליי, טוני וטיפאני) התחילו כדמויות משנה והפכו לדמויות ראשיות ביחד עם עוד ארבע דמויות נוספות.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 13 | 13 | 12 בספטמבר 1992 | 5 בדצמבר 1992 |
|  | 2 | 18 | 18 | 11 בספטמבר 1993 | 5 בפברואר 1994 |
|  | 3 | 17 | 17 | 10 בספטמבר 1994 | 7 בינואר 1995 |
|  | 4 | 15 | 15 | 9 בספטמבר 1995 | 6 באפריל 1996 |
|  | 5 | 15 | 15 | 7 בספטמבר 1996 | 14 בדצמבר 1996 |
דמויות ראשיות

מאט גרייסון (ברנט גור) - סולן/פסנתרן בלהקה והדמות הראשית בשתי העונות הראשונות, עזב בתום העונה השנייה.
ג'ני גרייסון (היידי נואל לנהארט) - אחותו של מאט שגם הייתה סולנית/פסנתרנית בלהקה, עזבה בתחילת העונה השנייה.
סילבסטר "סליי" וינקל (מייקל קייד) - מנהל להקת "קליפורניה דרימס", התחיל כדמות משנה והיה השכן של מאט גרייסון בעונה הראשונה ולאחר מכן הפך לדמות ראשית מאז העונה השנייה.
טיפני סמית' (קלי פיקארד) - חברה של ג'ייק, נגנית גיטרה בס בלהקה.
אנטוני "טוני" ויקס (ויליאם ג'יימס ג'ונס) - מתופף אפרו-אמריקאי בלהקה, מחבב את סמנת'ה וחברו הטוב של סליי.
ג'ייק סומארס (ג'יי אנטוני פרנק) - בתור הגיטריסט והסולן בלהקה, שרירן חובב אופנועים שמאוהב בטיפני.
סמנת'ה "סאם" וו (ג'ני קוואן) - סולנית בלהקה, היא קצת שתלטנית שמאוהבת בטוני.
מארק וינקל (אהרון ג'קסון) - הבן דוד של סליי שהצטרף ללהקה בתור מחליפו של מאט, הוא פסנתרן וסולן מילדות אך ביישן.
לורנה קוסטה (דיאנה אוריב) - החלה להופיע מעונה השלישית, היא בה ממשפחה עשירה שעוזרת ללהקה להתרחב וגם חברה טובה של סאם.
דמויות משנה

ריצ'רד גרייסון (מייקל קאט) - אביו של מאט וג'יני, עזב בתום העונה הראשונה.
מלוני גרייסון (גייל רמזי) - אימו של מאט וג'יני, עזבה בתום העונה ראשונה.
דניס גרייסון (ריאן אוניל) - אחיו הקטן של מאט וג'יני, עזב בתום העונה הראשונה.
הריאנה

| --- | --- |
נהר יאמונה בהריאנה
נהר יאמונה בהריאנה
 מדינה:  הודו הודו
 רשות מחוקקת:  האספה המחוקקת של הריאנה 
 בירת המדינה:  צ'אנדיגאר
 שפה רשמית:  הינדי ופנג'אבי
 תאריך ייסוד:  1 בנובמבר 1966 
 שטח:  44,212 קמ"ר (דירוג: 21)
 אוכלוסייה:  ‏
  ‑ במדינה:  27,761,063 (דירוג: 18, 2016)
  ‑ צפיפות:  573 נפש לקמ"ר (דירוג: 11, 2011)
 קואורדינטות:  29°11′03″N 76°19′29″E﻿ / ﻿29.184166666667°N 76.324722222222°E﻿ / 29.184166666667; 76.324722222222 
 אזור זמן:  UTC +5:30
 haryana.gov.in
  מפת מיקום  מפה מפורטת     לחצו כדי להקטין חזרה    לחצו להגדלה      (למפת הריאנה מוגדלת) צ'אנדיגאר פרידאבאדהריאנה(למפת הריאנה רגילה) צ'אנדיגאר פרידאבאדהריאנה tabBackground:;tabBorder:#aaa;defaultTab:0;
 
הריאנה (בהינדי: हरियाणा, תרגום אפשרי: "משכן האל וישנו", באנגלית: Haryana) היא מדינה בצפון הודו שגובלת בצפון בפנג'אב ובהימאצ'ל פרדש, במערב ובדרום - בראג'סטאן ובמזרח משמש נהר היאמונה כגבול עם אוטר פרדש, וכן מקיפה מצפון, מערב ומדרום את המחוז העירוני דלהי.
היסטוריה

פרק זה לוקה בחסר. אנא תרמו לוויקיפדיה ו.
לפני כ-3,500 שנים נכתבו באזור חלק מכתבי הוודות. בתקופה זו החלה להתקיים ההתיישבות באזור.
במהלך השנים, עקב מיקומה של המדינה על צומתי תחבורה מרכזיים, התחוללו בה קרבות רבים והיא עברה שליטים רבים. בשנת 1398 נכבשה סביבת הריאנה על ידי השושלת הטימורית – כיבוש שגרם הרס רב ולמות רבים. השליטים האחרונים באזור היו חברת הודו המזרחית הבריטית, שאחרי המרד ההודי הגדול העבירה את הבעלות לידי הכתר הבריטי.
ב-1 בנובמבר 1966, כעבור שנים של מחאה מצד מפלגת הקהלסה העליונה וארגונים סיקיים נוספים, נגרעו משטחה של פנג'אב אזורים שבהם פנג'אבית לא הייתה דומיננטית, והפכו למדינות הריאנה דוברת ההינדי, ואזורים אחרים הועברו להימאצ'ל פרדש דוברת הפאהארי. צ'אנדיגאר נמצאת על הגבול שבין פנג'אב להריאנה, ולפיכך הוכרזה כטריטוריית איחוד, והיא משמשת כבירתן המשותפת של שתי מדינות אלו.
טופוגרפיה, גאוגרפיה ואקלים

המדינה שוכנת במישורי פאנג'ב. זורמים בה הנהרות קרישנה וגודאווארי, ובגבולה היאמונה. למדינה אין מוצא לים. הגובה הממוצע בהריאנה נע בין 200 ל-1,200 מטר.
פרק זה לוקה בחסר. אנא תרמו לוויקיפדיה ו.
כלכלה

פרק זה לוקה בחסר. אנא תרמו לוויקיפדיה ו.
אוכלוסיית המדינה היא השנייה בהודו בהכנסה לנפש (כ-120,000 רופי לנפש לשנה). בצפון מערב המדינה נהוג לגדל אורז, חיטה, ירקות ופירות מתוקים. בחלק הדרום-מערבי של המדינה נהוג לגדל כותנה, דגנים, פירות טרופיים, ירקות אקזוטיים וצמחי מרפא.
תחבורה

פרק זה לוקה בחסר. אנא תרמו לוויקיפדיה ו.
אורך הכבישים הכולל במדינה הוא 23,684 ק"מ. ישנם כ-29 כבישים ארציים.
דמוגרפיה > שפה

הינדית היא השפה הרשמית היחידה והמדוברת ביותר במדינה. לפנג'אבי יש מעמד מיוחד. ריכוז דוברי הפנג'אבי בהריאנה הוא השני בגודלו בכל מדינות הודו.
שכיחות השפות היא (נכון למפקד האוכלוסין משנת 2001) :
הינדית- 87.31%
פנג'אבי- 10.57%
אורדו- 1.23%
אחר- 0.89%
דמוגרפיה > דת

נכון למפקד האוכלוסין משנת 2011:
הינדואיזם- 87.46%
אסלאם- 7.03%
סיקיזם- 4.91%
ג'ייניזם- 0.21%
נצרות- 0.2%
בודהיזם- 0.03%
אחר- 0.18%
תרבות

פרק זה לוקה בחסר. אנא תרמו לוויקיפדיה ו.
מחוזות

הריהנה מחולקת לתשעה אזורים גאוגרפיים, 22 מחוזות, ו-74 חטיבות משנה.
פרק זה לוקה בחסר. אנא תרמו לוויקיפדיה ו.
הערות שוליים

↑  The Punjab Reorganisation Act, 1966, India Code
| המדינות והטריטוריות של הודו |
| --- | --- | --- |
| מדינות | אוטר פרדש • אוטראקהאנד • אודישה • אנדרה פרדש • אסאם • ארונאצ'ל פרדש • ביהר • ג'הרקאנד • גואה • גוג'ראט • הימאצ'ל פרדש • הריאנה • טמיל נאדו • טלנגאנה • טריפורה • מאדהיה פרדש • מניפור • מגהלאיה • מהאראשטרה • מיזוראם • מערב בנגל • נאגאלנד • סיקים • פנג'אב • צ'האטיסגאר • קרנאטקה • קרלה • ראג'סטאן |  |
| טריטוריות איחוד | איי אנדמן וניקובר • ג'אמו וקשמיר • דאדרה ונאגר האוולי ודאמאן ודיו • טריטוריית הבירה הלאומית דלהי • לדאק • לקשאדוויפ • פודוצ'רי • צ'אנדיגאר |  |
| מדינות לשעבר | איחוד המדינות המזרחיות • איחוד מדינות פטיאלה ופנג'אב המזרחית • אג'מר • אנדרה • בומביי • בופאל • בילספור • ג'אמו וקשמיר (מדינה) • היידראבאד • וינדהיה פרדש • טרוונקור-קוצ'ין • קוץ' ביהאר • מאדהיה בהרט • מדראס • מייסור • סאורשטרה • פנג'אב המזרחית • קוץ' • קורג |  |
| טריטוריות איחוד לשעבר | ארונאצ'ל פרדש • גואה, דאמאן ודיו • דאדרה ונאגר האוולי • דאמאן ודיו • הימאצ'ל פרדש • טריפורה • מיזוראם • נאגאלנד |  |
| --- | --- |
בקרת זהויות :  NLI: 987007552786805171  BnF: cb11960267x (data)  GND: 4239291-3  LCCN: n80090473  MusicBrainz: ca888285-6e73-4823-8843-267b01dc0480  VIAF: 246175085   WorldCat (עם VIAF): 246175085 
ערך זה הוא קצרמרבנושא גאוגרפיה של הודו. אתם מוזמנים לתרום לוויקיפדיה ו.
מהאראשטרה

| --- | --- |
סמל מהאראשטרהסמל מהאראשטרה

 מדינה:  הודו הודו
 ראש השרים:  אקנאט שינדה
 רשות מחוקקת:  האספה המחוקקת של מהאראשטרה, המועצה המחוקקת של מהאראשטרה
 בירת המדינה:  מומבאי 
 שפה רשמית:  מראטהית 
 תאריך ייסוד:  1 במאי 1960 
 שטח:  307,713 קמ"ר (דירוג: 3)
  ‑ הנקודה הגבוהה:  Kalsubai 
 אוכלוסייה:  ‏
  ‑ במדינה:  112,372,972 (דירוג: 2, 2011)
  ‑ צפיפות:  365.2 נפש לקמ"ר (דירוג: 11, 2011)
 קואורדינטות:  18°58′N 72°49′E﻿ / ﻿18.97°N 72.82°E﻿ / 18.97; 72.82 
 אזור זמן:  UTC +5:30
 www.maharashtra.gov.in
  מפת מיקום  מפה מפורטת     לחצו כדי להקטין חזרה    לחצו להגדלה      (למפת מהאראשטרה מוגדלת) מומבאימהאראשטרה(למפת מהאראשטרה רגילה) מומבאימהאראשטרה tabBackground:;tabBorder:#aaa;defaultTab:0;
 
מַהָארָאשְׁטְרַה (במראטהית: ‏महाराष्ट्रקובץ:Maharashtra.ogg‏Ⓘ‏,‏ mahārāṣṭra) היא מדינה בהודו השוכנת על חוף הים הערבי שבאוקיינוס ההודי. היא גובלת עם המדינות גוג'ראט, מאדהיה פרדש, טלנגאנה, קרנאטקה וגואה. זוהי המדינה השנייה בגודלה בהודו מבחינת אוכלוסייה (כ-112 מיליון בני אדם), ושלישית מבחינת שטח (307,713 קמ"ר – כ-10% משטח הודו). בירת המדינה, מומבאי, היא העיר הגדולה ביותר בהודו, ומרכזה הפיננסי. השפה המרכזית היא מראטהי.
היסטוריה

אזור מהאראשטרה נשלט על ידי האימפריה המאורית במאה ה-4 והמאה ה-3 לפני הספירה. בהמשך נשלט האזור גם על ידי ממלכת גופטה. בשנת 1601 האזור סופח לאימפריה המוגולית. לאחר מספר עשורים הוקמה בסביבת מהאראשטרה האימפריה המראטהית אשר דחקה את האימפריה המוגולית.
בשנת 1819, לאחר מלחמה בת שנתיים, השתלטה חברת הודו המזרחית הבריטית על אזור מהאראשטרה. תחת השלטון הבריטי האזור נהנה מאוטונומיה מסוימת.
טופוגרפיה, גאוגרפיה ואקלים

העיר המרכזית במחוז היא מומבאי (לשעבר בומביי). ערים נוספות: אוסמנאבד, אוראנגאבאד, אקולה, בידר, ביר, ג'נג'ירה, חדקי, מאתראן, מירג', מלגאון, נאגפור, נבי מומבאי, ניזמאבד, ננדר, סטרה, סנגלי, פיג'פור, פונה, קולהפור, רטנגירי, שולפור, טאנה.
האזור בחלקו מישורי ובחלקו שפלה. הטמפרטורה במהאראשטרה קבועה יחסית לאורך השנה, בטווח של בין 16 ל-35 מעלות. אפריל עד מאי הם החודשים החמים. בין יוני לספטמבר נמשכת עונת המונסונים, ואוקטובר עד פברואר מהווה תקופה קרה ויבשה.
כלכלה ותחבורה

מדינה זו היא מהמרכזים הכלכליים והעסקיים החשובים בהודו, הגידולים והמשאבים העיקריים הם: גידולי אורז, כותנה, יוטה, בוטנים, קנה סוכר ודיג (בעיקר דיג חסילונים). דוח של ממשלת הודו, India Science Report, קבע כי במדינת מהאראשטרה, מצוי הריכוז הגדול ביותר בהודו של כוח אדם מיומן בתחומי המדע והטכנולוגיה. אף על פי שהם מהוים רק 9.4% מכלל תושבי הודו, תורמים תושבי המדינה 13.7% לכלל כוח האדם המיומן, וכן 22% מכלל הבוגרים בתחום המסחר.
העיר מומבאי גם מהווה את מרכז תעשיית הקולנוע של הודו, ומכונה בשל כך "בוליווד".
במדינת מהאראשטרה מיעוט יחסי של שימוש בכלי רכב פרטיים. כתחליף, יש שימוש מוגבר באמצעי תחבורה אחרים, כגון ריקשה (מונית בעלת שלושה גלגלים), אופנועים, אוטובוסים ורכבת.
דמוגרפיה

סך האנשים במדינה על פי המפקד בשנת 2011 היה 112,374,333 (שנייה בהודו אחרי אוטר פרדש). מהארשטרה היא מהמדינות העשירות בהודו, עם הכנסה לנפש הגבוה בכ-40% מהממוצע ההודי. עם זאת, במדינה שיעור גבוה במיוחד של אוכלוסייה שבטית (ST'c), למעלה מ-10 מיליון אנשי שבטים (9.4%) בני למעלה מ-45 שבטים שונים. אחדים מהם עדיין צדים בחיצים וקשתות. האוכלוסייה במהאראשטרה היא ברובה הינדית, אך יש בה גם מיעוטים נוצריים, סיקיים, ג'איניים, מוסלמים וזורואסטריים.
במהאראשטרה קהילת יהודים בשם "בני ישראל", שמנתה בעבר עשרות אלפים אך עם ההגירה לישראל ולשאר מדינות דוברות אנגלית מונה כחמשת אלפים איש, המהווים את רוב היהודים בהודו. כמו כן ישנה קהילה יהודית של יוצאי בגדד שבתקופה הבריטית היו מעמודי התווך של המדינה כשבנו את מזח ששון במומבאי ונציגם היה ראש העיר מומבאי. קהילה גדולה ישנה גם בעיר פונה.
שפת המדינה במהאראשטרה היא המראטהי.
תנאים קשים מביאים לכך שחקלאים רבים מתאבדים. בשנת 2018 התאבדו כ-60 אלף חקלאים, בממוצע של עשרה ביום.
המאכל הנפוץ באזור הוא פאב באג'י.
נכסי מורשת עולמית לשימור

במהאראשטרה נמצאים אתרי מורשת עולמית:
מערות אלורה (Ellora Caves) (הוכרזו ב-1983)
מערות אג'אנטה (Ajanta Caves) (הוכרזו ב-1983)
מערות אלפנטה (מומבאי) (Elephanta Caves) (הוכרזו ב-1987)
תחנת צ'האטראפאטי שיוואג'י (ויקטוריה טרמינוס) (Chhatrapati Shivaji Terminus) (הוכרזה ב-1988)
פוליטיקה וממשל

כמקובל במדינות הודו, ראש המדינה הטקסי הוא המושל, ממונה לכהונה בת חמש שנים על ידי נשיא הודו, בעוד ממשלת המדינה מנוהלת על ידי ראש השרים העומד בראשות המפלגה הגדולה או קואליציית מפלגות באספה המחוקקת של מהאראשטרה. הפרלמנט המקומי מורכב משני בתים, והבחירות אליהם מתקיימות אחת לחמש שנים. האספה המחוקקת (הבית התחתון) מורכבת מ-288 נציגים, ובמועצה המחוקקת (הבית העליון) ישנם כ-78 נציגים. מהקמת המדינה ב-1960 ועד 1995 הייתה הקונגרס הלאומי ההודי המפלגה הדומיננטית במדינה. עם עליית כוחה של מפלגת העם ההודית שלהי שנות השמונים ותחילת שנות התשעים, היו שתי המפלגות למתחרות העיקריות על השלטון במדינה. מפלגה בולטת נוספת היא מפלגת שיוו סנה, שמשנות התשעים עד 2019 תמכה במפלגת העם, אך עקב תביעתה לרוצטיה בתפקיד ראש השרים פרשה ממנה ב-2019, והתפלגה ב-2022 כשהפלג העיקרי שלה שב לברית עם מפלגת העם.
המדינה שולחת 48 נציגים ללוק סבהה (הבית התחתון של הפרלמנט הארצי) ו-5 נציגים לרג'יה סבהה (הבית העליון של הפרלמנט הארצי). הנציגים ללוק סבהה נבחרים על ידי העם, בעוד שהנציגים לרג'יה סבהה נבחרים על ידי האספה המחוקקת.
פוליטיקה וממשל > מחוזות

פרק זה לוקה בחסר. אנא תרמו לוויקיפדיה ו.
ראו גם

השיטפונות במהאראשטרה (2021)